## Uredba o izmjenama i dopunama Uredbe o Uredu Vlade Republike Hrvatske za unutarnji nadzor

### NN 76/2005 (23.6.2005.), Uredba o izmjenama i dopunama Uredbe o Uredu Vlade Republike Hrvatske za unutarnji nadzor

# VLADA REPUBLIKE HRVATSKE

**1487**

Na
temelju članka 26. stavka 1. Zakona o Vladi Republike Hrvatske (»Narodne
novine«, br. 101/98, 15/2000, 117/2001, 199/2003 i
30/2004), Vlada Republike Hrvatske je na sjednici održanoj 15. lipnja 2005.
godine donijela

## UREDBU

### O IZMJENAMA I DOPUNAMA UREDBE O UREDU VLADE REPUBLIKE HRVATSKE ZA UNUTARNJI NADZOR

Članak 1.

U
Uredbi o Uredu Vlade Republike Hrvatske za unutarnji nadzor (»Narodne novine«, br. 6/2001 i 126/2002) naziv Uredbe mijenja se i glasi:

»UREDBA
O UREDU VLADE REPUBLIKE HRVATSKE ZA UNUTARNJU REVIZIJU«.

Članak 2.

U
članku 1. riječi »unutarnji nadzor« zamjenjuju se riječima »unutarnju
reviziju«, a iza zagrade, umjesto točke koja se briše, stav­lja
se zarez iza kojeg se dodaju riječi »i određuje se djelokrug i ustrojstvo
Ureda.«

Članak 3.

Članak
2. mijenja se i glasi:

»Ured
je stručna služba Vlade Republike Hrvatske za obavljanje poslova unutarnje
revizije ureda drugih stručnih službi Vlade Republike Hrvatske (u daljnjem
tekstu: uredi i službe).«

Članak 4.

(1)
Iza članka 2. dodaje se naslov »UNUTARNJA REVIZIJA«, a članak 3. mijenja se i
glasi:

»Ured
obavlja unutarnju reviziju ureda i službi neovisno i objek­tivno, utvrđuje ostvarenje cjelovitih zadaća i funkcija
ureda i službi na temelju analize i procjena sustava unutarnjih kontrola. Ured
upozorava na nepravilnosti i na neusklađenost sa zakonskim i drugim propisima
kojima je utvrđeno poslovanje ureda i službi, predlaže mjere za njihovo
otklanjanje, te mjere za unaprjeđenje poslovanja, s ciljem poboljšanja
cjelokupnog poslovanja.

Unutarnju
reviziju ureda i službi provode unutarnji revizori Ureda, pridržavajući se
međunarodnih revizijskih standarda i Kodeksa strukovne etike unutarnjih
revizora.

Uvjeti
koje trebaju ispunjavati unutarnji revizori Ureda, standardi kojima će se u
radu rukovoditi te okvir metodologije rada određeni su odredbama članaka 3. do
8. Pravilnika o unutarnjoj reviziji proračunskih korisnika (»Narodne novine«,
broj 111/2004).«

Članak 5.

Članak
4. mijenja se i glasi:

»Ured
obavlja unutarnju reviziju ureda i službi, u skladu sa strateškim planom,
godišnjim planom i radnim planom unutarnje revizije, te po potrebi na zahtjev
predsjednika Vlade Republike Hrvatske.«

Članak 6.

Iza
članka 4. dodaje se novi članak 4.a koji glasi:

»Članak 4.a

Strateški
plan unutarnje revizije ureda i službi izrađuje se za trogodišnje razdoblje, a
temelji se na procjeni rizika i usklađuje se svake godine.

Godišnji
plan unutarnje revizije ureda i službi izrađuje se i usvaja na temelju
strateškog plana, uzimajući u obzir prioritete u procjeni rizika, broj
unutarnjih revizora i nepredviđene okolnosti.

Radnim
planom određuje se cilj i opseg svake pojedinačne revizije.

Strateške
i godišnje planove unutarnjih revizija ureda i službi predlaže predstojnik
Ureda za unutarnju reviziju, a odobravaju ih čelnici ureda i službi, dok radni
plan odobrava predstojnik Ureda za unutarnju reviziju.«

Članak 7.

Članak
5. mijenja se i glasi:

»Unutarnjim
revizorima Ureda, uredi i službe su obvezni dati sve raspoložive informacije i
dokumentaciju, u svrhu nesmetanog provođenja aktivnosti utvrđivanja i
procjenjivanja sustava, odnosno obavljanja unutarnje revizije.«

Članak 8.

Članak
8. mijenja se i glasi:

»Izvješće
o svakoj pojedinačno obavljenoj unutarnjoj reviziji unutarnji revizori Ureda usuglašavaju
sa čelnicima ureda i službi.

Konačno
izvješće o obavljenoj reviziji dostavlja se predsjedniku Vlade Republike
Hrvatske i čelnicima ureda i službi.

Godišnje
izvješće o radu Ureda dostavlja se Vladi Republike Hrvatske.«

Članak 9.

Iza
članka 8. dodaje se novi članak 8.a koji glasi:

»Članak 8.a

U
cilju što učinkovitijeg obavljanja poslova unutarnje revizije i primjene
jedinstvene metodologije rada unutarnje revizije, Ured surađuje sa Središnjom
harmonizacijskom jedinicom pri Ministarstvu financija.

Strateški
i godišnji planovi, kao i godišnje izvješće o obavljenim unutarnjim revizijama,
dostavljaju se Središnjoj harmonizacijskoj jedinici pri Ministarstvu financija
u propisanim rokovima.«

Članak 10.

(1)
Iza članka 9. dodaje se naslov »UNUTARNJE USTROJSTVO«, a članak 10. mijenja se
i glasi:

»Radom
Ureda upravlja predstojnik Ureda kojeg imenuje i raz­rješava
Vlada Republike Hrvatske, na prijedlog predsjednika Vlade Republike Hrvatske.

Predstojnik
je za svoj rad i rad Ureda odgovoran Vladi Repub­like
Hrvatske.

Predstojnik
ima prava i dužnosti čelnika tijela državne uprave u odnosu na državne
službenike zaposlene u Uredu.

Predstojnik
Ureda može imati zamjenika, kojeg imenuje i raz­rješava
Vlada Republike Hrvatske na prijedlog predstojnika. Zamjenik predstojnika Ureda
zamjenjuje predstojnika Ureda u slučaju njegovog izbivanja ili spriječenosti te
obavlja i druge poslove koje mu povjeri predstojnik.«

Članak 11.

Iza
članka 10. dodaje se novi članak 10.a koji glasi:

»Članak 10.a

Ured
djeluje jedinstveno i u sastavu nema unutarnjih ustrojstvenih jedinica.«

Članak 12.

Tablica
o okvirnom broju državnih službenika iz članka 9. zamjenjuje se novom tablicom
koja postaje sastavni dio Uredbe i ne objavljuje se uz ovu Uredbu.

Članak 13.

Danom
stupanja na snagu ove Uredbe državni službenici Ureda nastavljaju obavljati
dosadašnje poslove unutarnjeg nadzora do donošenja rješenja o rasporedu na
radna mjesta prema Pravilniku iz članka 9. Uredbe.

Članak 14.

Ova
Uredba stupa na snagu osmog dana od dana objave u »Narodnim novinama«.

Klasa:
022-03/05-01/05

Urbroj: 5030120-05-1

Zagreb,
15. lipnja 2005.

Predsjednik

**dr****. sc. Ivo
Sanader, v. r.**

Uredba, NN 76/2005-1487